open-index/open-wikipedia-markdown huggingface dataset:
Grevskapet Mark

**Grevskapet Mark** (tysk: *Grafschaft Mark*, fransk: *Comté de La Marck*) var en stat som eksisterte i den nederrhinsk-westfaliske rikskrets innenfor det tysk-romerske rike. Staten eksisterte fra omkring 1198 til 1806 på begge siden av elven Ruhr, langs elvene Volme og Lenne.

Grevskapet av Mark var et av de mektigste og mest innflytelsesrike i Westfalen under det tysk-romerske rike. Navnet *Mark* går igjen i dagens Märkischer Kreis i den vestlige delen av Sauerland i Nordrhein-Westfalen. Den nordlige delen, mellom elvene Ruhr og Lippe, for det meste ble innlemmet i Ruhrområdet.
Carl Erdmann

**Carl Erdmann** (1898–1945) var en tysk historiker som spesialiserte seg på middelalderens politiske og intellektuelle historie.

Han studerte først teologi i Berlin med tanke på å bli luthersk prest, men vekslet i 1919 over til historiestudier.

Han gjorde seg særlig bemerket ved sin studie av røttene til korsfarertanken i den latinske kristenhet («Die Enstehung des Kreuzzugsgedanken»), så vel som hans arbeid med brevsamlinger og korrespondanse blant verdslige og kirkelige eliter på 1000-tallet.

Hans produktive karriere ble avbrutt av hans død (tyfus) i den tyske armes tjeneste mot slutten av annen verdenskrig.

## Verker i utvalg
* «Die Enstehung des Kreuzzugsgedanken», i *Forschungen zur Kirchen- und Geistesgeschichte* 6 (Stuttgart, 1935). English trans.: *The Origin of the Idea of Crusade*, trans. M. W. Baldwin & Walter Goffart (Princeton, 1977).
* «Das Wappen und die Fahne der römischen Kirche», i *Quellen und Forschungen aus italienischen Archiven und Bibliotheken* 22 (1930–31), s. 227-255.
* «Die Briefe Meinhards von Bamberg», i *Neues Archiv* 49 (1931–32), s. 332-431.
* «Die Anfänge der staatlichen Propaganda im Investiturstreit», i *Historische Zeitschrift* 154 (1936), s. 491-512. 
* (red.) *Die Briefe Heinrichs IV.* MGH Deutsches Mittelaler 1 (1937). 
* *Studien zur Briefliteratur Deutschlands im XI. Jahrhundert*, Schriften des Reichinstituts 1 (Leipzig, 1938)
* «Das ottonische Reich als Imperium Romanum», i *Deutsches Archiv* 6 (1943), s. 412-441.

## Referanser


## Litteratur
* 
* Friedrich Baethgen: «Nachruf Carl Erdmann», i: *Deutsches Archiv für Erforschung des Mittelalters.* Bd. 8 (1951), S. 251–253.
Liste over norgesmestere i golf

**Liste over norgesmestere i golf** omfatter golfspillere som har vunnet norgesmesterskapet i golf.

Det har vært arrangert norgesmesterskap i golf siden 1925 for herrer og 1932 for damer (med unntak av årene 1940–46 og 1950). Turneringen ble da benevnt Åpent Norsk Mesterskap. Frem til stiftelsen av Norges Golfforbund i 1948 var mesterskapet nærmest som et klubbmesterskap i Oslo Golfklubb å regne. Golfforbundet overtok ansvaret for mesterskapene i 1949, men det ble fortsatt arrangert av og spilt på banen til Oslo Golfklubb frem til 1959. Benevnelsen norsk mesterskap ble brukt fra 1956.

Anniken Langaard (Oslo Golfklubb) har vunnet det individuelle norgesmesterskapet flest ganger på damesiden (åtte mellom 1959 og 1966), mens Olaf S. Heyerdahl (Oslo Golfklubb) har flest titler på herrsiden (ti mellom 1930 og 1951). Vinnerne har siden 1970 (for herrer) og 1976 (for damer) mottatt kongepokalen.

Første gang et NM-gull havnet utenfor Oslo, var da bergenseren Johan J. Horn vant i 1966. Første gang Oslo Golfklubb ikke vant i dameklassen, var i 1974. Vinneren Vivi Marstrand hadde imidlertid allerede vunnet NM i 1967, da som Vivi Horn og medlem i Oslo Golfklubb. Dermed ble Elin Malde fra Stavanger Golfklubb i 1986 den første vinneren som ikke spilte eller hadde spilt for Oslo Golfklubb.

Norgesmesterskapet var for første gang åpent for profesjonelle spillere i 2004.

Spilleformatet var matchspill til og med 1967, og fra da av har det vært slagkonkurranse. Mesterskapet ble spilt over to dager med 36 hull per dag til og med 2002, og deretter har det vært spilt over fire dager med 18 hull per dag.

I dag arrangerer Golfforbundet også NM i matchspill, NM for lag (klubblag), junior-NM, junior-NM for lag, senior-NM, NM Mid-amatør (laveste alder 25 år), NM for funksjonshemmede og døve og NM i matchspill for funksjonshemmede og døve.

## Norgesmestere

## Norsk amatørmesterskap – åpent

Norsk amatørmesterskap – åpen klasse ble arrangert fra 1937 og 1949 for henholdsvis herrer og damer frem til 1955. Turneringen ble spilt på Oslo Golfklubb.

## Andre norgesmesterskap i regi av Norges Golfforbund

### NM i matchspill

### Lag-NM

### Junior-NM

### Lag-NM junior

### Senior-NM

### NM Mid-amatør

Norgesmesterskapet er den øverste nasjonale turneringen for elitespillere i klassen Mid-amatør der laveste alder er 25 år (30 år til og med 2020), damer og herrer. 
Herrer 40+ opprettet fra og med 2021.

### NM for funksjonshemmede

### NM for døve

### NM i matchspill for funksjonshemmede

## Se også

* Golf i Norge
* Åpent norsk mesterskap ble arrangert fra 1937 til 1998, men var ikke noe norgesmesterskap.

## Referanser


## Kilder

* Norges Golfforbunds årsrapporter (2004–2019)
* Norges Golfforbunds medlemsblad *[[Norsk Golf]]* (tidl. *Golfentusiasten* (1956–1996))
* *[[Store Norske Leksikon]]*: «golf (norgesmestere)» (besøkt 16. juli 2021)
* Artikler i *[[Aftenposten]]* 1956–2011
* *Norsk idrettsleksikon* (Schanke, 2007)
* *Golf – Den eventyrlige sporten* (Kleppen, 1998)
Karnevalet i Venezia

**Karnevalet i Venezia**, (italiensk *Il carnevale di Venezia*), er en av de mest kjente karnevalene i verden. Karnevalet begynner ca. to uker før askeonsdag og avsluttes på fetetirsdag. Karnevalet har en lang historie og karnevalet fra 1268 finnes nedskrevet. 

## Galleri


File:Carnival of Venice. 2018-02-13 13-03-52.jpg
File:Carnival of Venice. 2018-02-13 13-10-50.jpg
File:Carnival of Venice. 2018-02-13 13-01-47.jpg
File:Carnevale a Verona, Italia.jpg
File:Carnival of Venice. 2018-02-13 12-01-15.jpg
File:Carnival of Venice. 2018-02-13 12-27-02.jpg


## Eksterne lenker
*
Tine Teigene Dalen

**Tine Teigene Dalen** (født 1990) er en norsk friidrettsutøver som representerer Sportsklubben Vidar. Hun konkurrerer i sprint og hekkesprint.

## Karriere
Dalen vant sin første NM-medalje som senior ved NM i friidrett 2008. Her vant hun bronse på 1000 meter stafett, sammen Therese Bache, Siri Eritsland og Alvilde Ossum. Året etter tok hun NM-sølv på 400 meter hekk, bak Hege Vold.

I NM i friidrett 2011 vant hun sitt første NM-gull, da SK Vidar tok gull på 1000 meter stafett. De andre på laget var Astrid Mangen Cederkvist, Folake Sekinat Akinyemi og Line Kloster. Hun deltok også på 100 meter hekk, og endte på femteplass.

Dalen la idretten på hylla i 2013 og valgte å gå videre til underholdning- og kommunikasjonsbransjen.

## Referanser


## Eksterne lenker
*
Johan Sverdrup-feltet

**Johan Sverdrup-feltet** er et oljefelt (såkalt elefantfelt) i Nordsjøen. Det ligger på Utsirahøyden i Nordsjøen, 140 kilometer vest for Stavanger. Feltet ble påvist i 2010 av oljeselskapet Lundin, og ble satt i drift i oktober 2019. Det er planlagt 40 års drift. Det er det tredje største oljefeltet målt i reserver på norsk sokkel, etter Ekofisk og Statfjord.

Feltet var tidligere kalt Avaldsnesfeltet og Aldous. De totale utvinnbare petroleumsreservene er om lag 430 millioner standard kubikkmeter oljeekvivalenter (tilsvarer 2,7 milliarder fat oljeekvivalenter). Cirka 95 prosent er olje, 3 prosent er tørrgass og 2% NGL.

## Tidlige overslag
Det ble oppdaget ved prøveboringer i 2010, men ytterligere boringer i områder noe mot nord (da foreløpig kalt Aldous Major Sør), i 2011, som avdekket ytterligere og enda rikere oljeforekomster, kan tyde på at feltet – hvis funnene har sammenheng med hverandre – er langt større. Det ble anslått som vesentlig større enn det største av de øvrige senere funn i nord, det omtalte Skrugardfeltet i Barentshavet.

Operatøren på Avaldsnesfeltet, Lundin Norway, oppdaterte i september 2011 sitt ressursanslag for Avaldnesfunnet. De mente da at det lå på mellom 0,8 og 1,8 milliarder fat utvinnbar olje, langt over tidligere meldte 0,1 – 0,4 milliarder fat utvinnbar olje.

I slutten av oktober kom en ny oppjustering, denne gang fra Statoil, operatøren av delområdet Aldous Major Sør. Det ble beskrevet som dobbelt så stort som tidligere antatt og ble nå anslått til mellom 900 og 1500 millioner fat.

Summerer man maksimaloverslagene for både Avaldsnesfeltet og Aldous Major Sør kommer man til 3,3 milliarder fat.

## Utbygging
I 2014 presenterte Equinor konseptvalget for Fase 1. Den besto av fire bunnfaste plattformer, tre havbunnsrammer, eksportrørledninger for olje og gass, 36 produksjons- og injeksjonsbrønner, samt strømkabel fra Kårstø.

**Fase 1** består av stigerørsplattform, boreplattform, prosessplattform (P1) og boligplattform.

Utbyggingen av feltet begynte sommeren 2018.

**Fase 2** vil utvide feltet med en ny prosessplattform (P2), ny modul på toppen av stigerørsplattformen, boring av 28 nye brønner og økt landstrømkapasitet.
Produksjonsstart for fase 2 er planlagt i 2022.

## Produksjon
Produksjonen startet 5. oktober 2019, over to måneder tidligere enn planlagt. Feltet har potensial til å øke Norges totale oljeproduksjon med 37 % i 2020. Prisen på 83 milliarder kroner ble nedbetalt i starten av 2021.

## Transport
Oljen fra Sverdrupfeltet transporteres via rørledning til Mongstad, mens gassen transporteres via Statpipe til Kårstø prosessanlegg.

## Referanser
Trafikverket Färjerederiet

**Trafikverket Färjerederiet** er et rederi i Trafikverket som ble opprettet i 1992 for å drive veifergetrafikk i Sverige. Frem til 2010 het rederiet Vägverket Färjerederiet.

63 gule ferger transporterer årlig 21 millioner passasjerer og 11 millioner kjøretøyer. På oppdrag fra Trafikverket trafikkeres 37 veifergeleder i det allmenne veinettet. Rederiet trafikkerer også Ekeröleden på oppdrag av Ekerö kommune samt Visingsöleden på oppdrag av Jönköping kommune. Når vannet fryser til på fergeledene i Nord-Sverige, har rederiet dessuten ansvar for drift og vedlikehold av opp till seks isveier.

Rederiet eier også et verft: Fridhems varv i Lysekil. Verftet tar imot egne fartøy og eksterne statlige kunder for vedlikehold, skrogbesiktelser og ombygninger. 

## Fergelinjene som Trafikverket driver
De fleste fergelinjene som Trafikverket driver er uten avgift.

### Skåne, Blekinge, Småland, Jönköping
* Ivöleden
* Aspöleden
* Bolmsöleden
* Visingsöleden (på oppdrag av Jönköping kommune)

### Göteborg, Bohuslän, Dalsland och Värmland
* Kornhallsleden
* Björköleden
* Hönöleden
* Nordöleden
* Svanesundsleden
* Lyrleden
* Malöleden
* Ängöleden
* Gullmarsleden
* Bohus-Malmönleden
* Hamburgsundsleden
* Sund-Jarenleden
* Högsäterleden

### Närke, Östergötland, Södermanland, Gotland
* Vinöleden
* Stegeborgsleden
* Skenäsleden
* Skanssundsleden
* Ekeröleden (på oppdrag av Ekerö kommune)
* Fårösundsleden

### Uppland, Stockholm
* Adelsöleden
* Arnöleden
* Vaxholmsleden
* Oxdjupsleden
* Ljusteröleden
* Blidöleden
* Furusundsleden
* Gräsöleden
* Tynningöleden

### Norrland
* Hemsöleden
* Ammeröleden
* Isöleden
* Håkanstaleden
* Holmöleden
* Avanleden
* Bohedenleden
* Röduppleden

## Rederiets fartøy

* M/S Ada
* M/S Annie
* M/S Arnljot
* M/S Aspö II
* M/S Aspö III
* M/S Aurora
* M/S Beda
* M/S Bodilla
* M/S Bogserbåt Fridde
* M/S Bolmia
* M/S Byälvan
* M/S Carolina av Arnö
* M/S Carolina Nord
* M/S Castella
* M/S Dagny
* M/S Elvira
* M/S Fragancia
* M/S Fredrika
* M/S Freja
* M/S Frida
* M/S Fröja
* M/S Gerd
* M/S GullBritt
* M/S Gulli
* M/S Gullmaj
* M/S Göta
* M/S Helena Elisabeth
* M/S Hymer
* M/S Jupiter
* M/S Kajsa-Stina
* M/S Karin
* M/S Karna
* M/S Kornelia
* M/S Leeflora
* M/S Lina
* M/S Linda
* M/S Linea
* M/S Maj
* M/S Malin
* M/S Maria
* M/S Marie
* M/S Nina
* M/S Nora
* M/S Nordö III
* M/S Passagerarbåt Ivö
* M/S Passbåt Arnö
* M/S Paulina
* M/S Pluto
* M/S Sanna
* M/S Sedna
* M/S Skidbladner
* M/S Svanhild
* M/S Svea
* M/S Theresia
* M/S Tora
* M/S Ulrika
* M/S Vaxholmen
* M/S Venus
* M/S Veronica
* M/S Vinösund
* M/S Vivi
* M/S VV-P100
* M/S Yxlan

## Innenriks ferger som ikke trafikkeres av Trafikverket Färjerederiet
De har avgift.
* Oskarshamn-Visby
* Nynäshamn-Visby
* Landskrona-Ven
* Ornö-Dalarö i Haninge kommune
* Högmarsö-Svartö i Norrtälje kommune
* Mörkö-Oaxen i Södertälje kommune
* Yttre Park-Ytterön i Karlskrona kommune
og del der spesiell tillatelse trenges da de går til bilfrie øyer f.eks:
* til Styrsö
* til Marstrand
* til Dyrön og Åstol
## Eksterne lenker
* 
* Vägverket Färjerederiet
Masurere

**Masurere** (polsk: *Mazurzy*, tysk: *Masuren* er en lekhitisk språklig etnisk gruppe i Det masoviske voivodskap og Det ermelandskmasuriske voivodskap i Polen.

De stammer fra masoviene (polsk: Mazowszanie, tysk: Masowier), som var polsk nybyggere fra Masovia som flyttet til Hertugdømmet Preussen, særlig under og etter reformasjonen, da disse hovedsakelig er protestanter. På 1800-tallet ble regionen Masuria i Øst-Preussen oppkalt etter folkegruppen.

## Eksterne lenker
*
Krister Wickman

**Hans Krister Wickman** (1924–1993) var en svensk nasjonaløkonom, embetsmann og sosialdemokratisk politiker. Wickman er mest kjent for sin tid som Sveriges utenriksminister i Olof Palmes første regjering, hvor den svenske regjeringen var sterkt kritisk til USAs engasjement i Vietnamkrigen.

## Bibliografi
* *Problem kring Inflation och penningvärde* (1965)
* *Riksbankens hus*, med Kurt Bergengren, Lars Olof Larsson, Jan Henriksson, Hans Malmberg, Erling Hörnsten og Ulf Linde. (1976) ISBN 9185456004

## Referanser


## Eksterne lenker
* «Krönika: Vem minns Krister Wickman?» , fra nettstedet makthavare.se (svensk)
Isvei

En **isvei** er en vei som om vinteren går på is som er tilfrosset på en sjø, en elv eller et hav, og hvor isen er så tykk at det er muligt å kjøre i personbil på denne. Ofte erstatter isveier da fergeforbindelser, undertiden gjør de det mulig å kjøre til øyer eller steder som ellers ikke kan nås med bil eller med tunge transporter.

Isveier har begrensninger med hensyn til blant annet vekt og hastighet samt innbyrdes kjøresavstand mellom brukerne, dels av hensyn til de enkelte trafikanters sikkerhet, og dels for å forhindre sprekkdannelser i isen. Kravene varierer fra land til land og undertiden mellom de ulike isveiene.

Isveier opprettes om vinteren blant annet i Estland, Finland, Canada, Norge, Russland og Sverige. Territoriet Nunavut i Canada har veiforbindelse med resten av Nord-Amerika alene med en isvei, .

## Estland

I Estland finnes kun offisielle isveier. Sådanne kan opprettes når isen overalt er minst 22 cm tykk. Isveier anses for best på nylig tilfrossen is, idet varmeperioder kan påføye isveien vanskelig oppdagelige skader. Veiene opprettes etter forutgående kontroll av den planlagte veistrekning med isbor eller spesielle radarer. 

Isveien avmerkes med nåletreskvister med 50–100 meters innbyrdes avstand. De må kun beferdes i dagtimene. Den innbyrdes avstand mellom bilene skal være minst 250 meter. Kjørehastigheter opp til 70 km/t er tillatt, men kjørsel med hastigheter på 25–40 km/t skal unngås på grunn av resonans og fare for issprekker, på samme måte som all stans er forbudt. Sikkerhetsselen skal ikke være fastspent. Kjøretøyenes vekt må ikke overstige 2–2,5 tonn.

## Finland

I Finland oppretholder veiforvaltningen under isvintre et antall lange isveier blant annet i Skärgårdshavet. Isveien over sjøen Pielisjärvi i Lieksa, mellom Koli og Vuonislahti, er syv kilometer lang og forkorter avstanden fra Lieksa sentrum til Koli by fra 92 til 41 kilometer sammenlignet med landeveien.

## Norge
Det er to isveier over elven Tana ved Rustefjelbma og ved Polmak.

Det var tidligere flere isveier over Mjøsa, for eksempel mellom Moelv og Biri, og mellom Nes og Hamar, men de blir ikke opparbeidet lenger.

## Sverige

I Sverige forestår Trafikverket et antall isveier, men der finnes også private isveier. Landets lengste sammenhengende isvei er ca. 15 km lang og opprettes i Luleås skjærgård. Den utgår fra Hindersöstallarna og går til Hindersön, Stor-Brändön og Långön. Den sydligste isveien finnes i sjøen Hjälmaren mellom fergeleiet i Hampetorp og Vinön.

## Referanser


## Eksterne lenker
*
Fascie

En **fascie** (av latin: *fascia* eller *fascis*, flertall: *fasciae*; oversatt: «bånd» eller «bunt») er et tynt lag av bindevev som omgir menneskekroppen. En fascie er en hinne av mer eller mindre fast bindevev som finnes rundt muskler, grupper av muskler, blodårer og nerver, og som binder disse strukturene sammen. Den består av flere lag: en overfladisk fascie, en dyp fascie og en visceral fascie, og strekker seg uavbrutt fra hodet til tuppen av tærne. Unntaksvis brukes betegnelsen på bindevev som omgir andre organstrukturer i kroppen.

Fasciae er i likhet med ligamenter, aponeuroser og sener tette regelmessige bindevev som inneholder tettpakkede bunter av kollagenfibre organisert i et bølgemønster parallelt med dragretningen. Fasciae er følgelig fleksible strukturer som er i stand til å motstå store enveis spenningskrefter (eng. *unidirectional tension forces*) inntil bølgemønsteret har blitt rettet ut av trekkraften. Disse kollagenfibrene syntetiseres av fibroblaster som finnes inne i fascien.

## Definisjon
Det eksisterer noe uenighet om hvilke strukturer som skal betraktes som fascie og hvordan fascie skal klassifiseres. De to vanligste systemene er:
* det som er angitt i 1983-utgaven av Nomina Anatomica (NA 1983)
* det som er angitt i 1997-utgaven av Terminologia Anatomica (TA 1997)

## Funksjon
Muskelfascien er forholdsvis glatt, slik at den tillater muskelen å gli nesten friksjonsfritt i forhold til omgivelsene (underhud, kar, nerver, knokler osv.). Den bidrar dessuten til at muskelen stort sett beholder sin form når den trekker seg sammen. Muskelfasciene forbinder seg som oftest til hverandre, slik at de enkelte musklene holdes på plass innbyrdes. De fasciene som avgrenser muskler med helt forskjellig funksjon (for eksempel armens bøyemuskler og strekkemuskler) er gjerne spesielt kraftige. De er ofte festet til benhinnen, og blir dermed svært stabile og solide. I spaltene mellom fasciene går det nerver og blodkar. Også betennelsesprosesser kan spre seg gjennom disse spaltene.

Fasciae betraktes vanligvis som passive strukturer som overfører mekanisk spenning skapt av muskelaktivitet eller eksterne krefter gjennom kroppen. Noe forskning tyder på at fasciae kan være i stand til å trekke seg sammen uavhengig og dermed på en aktiv måte påvirke muskeldynamikken. Hovedfunksjonen til fasciae er likevel å redusere friksjon for å minimere reduksjonen av muskelkraft. Ved å gjøre det får fasciae musklene til å gli over hverandre. 

## Se også
*Fasciotomi
*Myofascial frigjøring

## Referanser


## Eksterne lenker
* Fascie – SNL
* Fascia, Bones, and Muscles – BeingHuman
* Fascia Research
* ''lesson1layersofbody'' på The Anatomy Lesson av Wesley Norman (Georgetown University)
Väylävirasto

**Väylävirasto** (finsk) eller **Trafikledsverket** (svensk) er en finsk forvaltningsmyndighet under samferdselsministeriet som ble opprettet 1. januar 2010. Til det Väylävirasto ble overført jernbaneforvaltningssentralen, alle de oppgavene til sjøfartsverket som ikke ble overført til det nye produksjonsselskapet eller trafikksikkerhetsverket samt veiforvaltningen med unntak av veidistriktene og visse funksjoner som ble flyttet til trafikksikkerhetsverket. Väylävirasto skal gjennom sin virksomhet fremme hele trafikksystemets funksjon og en balansert, regional bærekraftig utvikling.

## Referanser


## Eksterne lenker
*
Sikkerhetssele

**Sikkerhetsseler** er en utstyrsdel som skal forhindre fallskader i situasjoner der det ikke er hensiktsmessig eller mulig med andre anordninger. Selene finnes i flere utforminger, men likner ofte på fallskjermseler. 

Bruksområder: Fjellrensk, linjemontering med masteklatring, akutt arbeide på vegger eller tak m.m. Selene brukes også i fjellklatring og i klatrevegger og som doble i redningshelikoptre.

I mange sammenhenger er det påbudt for profesjonelle arbeider med stillaser.
Warren Jeffs

**Warren Jeffs** (født 3. desember 1955) er leder for den fundamentalistiske organisasjonen Fundamentalist Church of Jesus Christ of Latter-Day Saints (FLDS Church) og i 2011 ble han dømt for to tilfeller av seksuelle overgrep. 

Jeffs ble internasjonalt kjent i mai 2006 da han ble plassert på FBIs Ten Most Wanted List fordi han stakk av for å unngå tiltale knyttet til hans påståtte arrangement av flere ulovlige ekteskap mellom hans voksne mannlige tilhengere og mindreårige jenter. Jeffs ble arrestert i august 2006 i Nevada, og samtykket i å bli tatt med til Utah der han skulle stilles for retten. I mai og juli 2007 ble han anklaget av delstaten Arizona for seksuell atferd med mindreårige og for incest. 

Jeffs' rettssak i Utah, som startet tidlig i september 2007, varte mindre enn en måned, og 25. september 2007 ble han erklært skyldig i to tilfeller av voldtekt. Den 20. november 2007 ble han dømt til fengsel fra 10 år til livstid, og han begynte å sone sin dom ved Utah State Prison. Den 27. juli 2010 ble dommen hans reversert og han ble utlevert til Texas, der han ble funnet skyldig i grove seksuelle overgrep av barn, og 55 år gamle Jeffs ble dømt til livsvarig fengsel. 

## Referanser


## Eksterne lenker
* 
* 
*  Official FLDS nettsted
*  Warren Jeffs' entry at Utah Sex Offender Registry
Werl

**Werl** er en by i Kreis Soest i Regierungsbezirk Arnsberg i den tyske delstaten Nordrhein-Westfalen.

Byen har et areal på 76,35 km² og en befolkning på 31&nbsp;655 innbyggere (31. desember 2010).

## Bilder

File:Werl, Reste der denkmalgeschützten alten Stadtmauer, Kisastraße Neuergraben 2.JPG|Rester av den gamle bymuren
File:Werl-Kloster1-Bubo.JPG|Franziskanerklosteret fra 1645
File:St Norbert Werl 1.jpg|St. Norbertkirken
File:Windmühle in Werl.JPG|En vindmølle i Neheimer Straße
File:Krämergasse in Werl.jpg|Gaten Krämergasse 

## Referanser


## Eksterne lenker
*
Snæbel

**Snæbel** er det danske navnet på type en type sik (navnet er også kjent fra norsk).  Den er en slank, sølvblank laksefisk med en karakteristisk forlenget snute som finnes i Vadehavsområdet.

Her lever den og vokser opp, men om høsten søker den opp i de større vannløpene for å gyte. Etter at eggene er klekket i februar–mars, lever de små snæbler et par måneder i de mere stille områder av vannløpene, før de søker ut i Vadehavet. Snæblen lever overveiende av dyreplankton, som svever fritt i vannet, men de større fisk lever også av bunndyr.

Systematikken er som for andre sikformer innviklet. Norske og russiske forskere mener alle siker i Europa tilhører en variabel art,  *Coregonus lavaretus*. Svenske og sveitsiske forskere deler derimot sikene opp i et stort antall arter. FishBase og Verdens naturvernunion følger systematikken utarbeidet av sveitseren Kottelat.

Nebbsik er en fellesbetegnelse på bestander av sik som lever i brakkvann. Navnet viser til de utvikler en spiss snute som er mye lengre enn underkjeven. Tradisjonelt er nebbsikene i Nordsjøen, inkludert snæbel, regnet til arten *[[Nebbsik|Coregonus oxyrinchus]]* og nebbsikene i Østersjøen til *C. lavaretus*. 

Nyere forskning viser at *C. oxyrinchus* i snever betydning var utbredt i Sør-England og nedre deler av Rhinen, Maas og Schelde. Denne arten er globalt utryddet.

Nebbsikene i Ems, Weser, Elben, Danmark, Østersjøen, langs Sveriges vestkyst og i Oslofjorden med nedre Glomma og Drammenselva tilhører arten *C. maraena*. I Rhinen er *C. maraena* innført for å erstatte den utryddede *C. oxyrinchus*. Det finnes også stasjonære bestander av *C. maraena* i ferskvann, blant annet i innsjøene Vättern, Vänern, Mälaren, Siljan og Ladoga. *C.&nbsp;maraena* kalles som regel *C.&nbsp;lavaretus* i landene rundt Østersjøen, og den norske Artsdatabanken mener at all norsk sik skal regnes til *C.&nbsp;lavaretus*.

## Vernetiltak
Nordsjøsnæblen var tidligere vanlig i både det hollandske, tyske og danske vadehav. I de tyske flodene ble det sist på 1800-tallet fanget opp imot  årlig. Siden gikk den tilbake, hvor den på 1980-tallet var i ferd med å utdø. Den eneste kjente bestand var da i Vidåsystemet ved Tønder i Sønderjylland. Snæblen er den eneste totalfredede fiskeart i Danmark. Det er ikke tillatt å fange den, og ved bifangst, skal den slippes ut igjen.

## Referanser


## Eksterne lenker
* 
* 
*(da)https://mst.dk/natur-vand/natur/artsleksikon/fisk/snaebel/
Steingrímur Steinþórsson

**Steingrímur Steinþórsson** (født 12. februar 1893, død 14. november 1966) var Islands statsminister fra 14. mars 1950 til 11. september 1953. Han var medlem av partiet Framsóknarflokkurinn.
Overfladisk fascie

**Overfladisk [[fascie]]** (latin: *fascia superficialis*) finnes i underhuden i de fleste deler av kroppen, blandet sammen med det retikulære laget i lærhuden. Den finnes på ansiktet, over den øvre delen av musculus sternocleidomastoideus, på nakken og oppå sternum. Overfladisk fascie er i hovedsak løst areolar bindevev og adipose og er den hinnen som primært bestemmer kroppens form. 

I tillegg til sin tilstedeværelse under huden, omgir denne typen fascie organer og kjertler, nevrovaskulære bunter, og den finnes på mange andre steder hvor den fyller opp tomrom. Overfladisk fascie fungerer som et lagringsmedium for fett og vann; som en passasjevei for lymfeårer, nerver og blodkar; og som en beskyttende hinne med funksjonalitet som «støtdemping» og isolasjon. Overfladisk fascie i øyelokkene, ørene, scrotum, penis og klitoris inneholder ikke fett. 

På grunn av sine viskoelastiske egenskaper kan overfladisk fascie strekkes for å tilpasse seg akkumulasjonen av fettvev som følger med både ordinær og prenatal vektøkning. Etter graviditet og vekttap går den overfladiske fascien sakte, men sikkert tilbake til sin opprinnelige spenningsnivå.  

## Referanser
Hörder Bergwerks- und Hütten-Verein

**Hörder Bergwerks- und Hütten-Verein**, også bare kalt **Hörder Verein** var et gruveselskap som eksisterte i den tyske byen Dortmund. Foretaket ble grunnlagt i 1852 innenfor provinsen Westfalen i kongeriket Preussen. I 1951 ble det innlemmet i Dortmund-Hörder Hüttenunion, som i 1966 ble overtatt av Hoesch AG.
Adolf Müller

**Adolf Müller** (født 11. april 1914) var en sveitsisk bryter som deltok i de olympiske leker 1948 i  London. 

Müller vant en olympisk bronsemedalje i bryting under Sommer-OL 1948 i London. Han kom på tredjeplass i den tredje letteste vektklassen, fjærvekt opp til 62,0 kg, i fristil bak Gazanfer Bilge fra Tyrkia og Ivar Sjölin fra Sverige.

## OL-medaljer
*  1948  London - Bronse i bryting, fjærvekt fristil  Sveits.

## Referanser


## Eksterne lenker
*
Aplerbecker Hütte

**Aplerbecker Hütte** er et tidligere stål- og jernverk i bydelen Aplerbeck i Dortmund. I 1865 ble forgjengeren til selskapet grunnlagt av *Blücher AG* (grunnlagt 1856) under navnet *Commandit-Gesellschaft Aplerbecker Hütte*, med en egenkapital på 1 million Vereinsthaler. Selskapet gikk konkurs i 1859, men gjenoppstod som *Aplerbecker Hütte* etter at *Blücher AG* kjøpte selskapets produksjonslokaler, såvel som dets jernmalmgruver og etablerte et puddelverk og valseverk. I desember 1858 ble masovnen i bedriften satt i drift. Imidlertid var det ikke kapital for å utvide; bedriften var dermed ikke istand til noen økonomisk drift av metallurgiske anlegg, og ny kapital var ikke tilgjengelig. 192 arbeidere ble permittert i 1859 grunnet konkursen til Blücher AG, og den 10. mars 1860 ble masovnen satt ut av drift. I august 1861 ble hele anlegget oppkjøpt av åtte medlemmer av det tidligere styret for 200 000 Vereinstaler. De tilknyttede jernmalmgruvene ble også oppkjøpt. Etter gjenopprettelsen i 1862 kunne driften bli gjenopptatt i *Commandit-Gesellschaft Aplerbecker Hütte*.
Fritz Stöckli

**Fritz Stöckli** (født 15. mai 1916, død 1968) var en sveitsisk bryter og bobkjører som deltok i de olympiske leker 1948 i London og 1952 i  Oslo.

Stöckli vant en olympisk sølvmedalje i bryting under Sommer-OL 1948 i London. Han kom på andreplass i den nest tyngste vektklassen, lett tungvekt opp til 87,0 kg, i fristil bak Henry Wittenberg fra USA. 

Fire år senere, under vinter-OL 1952 i Oslo kom han på fjerdeplass i firerbob.

## OL-medaljer
*  1948  London - Sølv i bryting, fjærvekt fristil

## Referanser


## Eksterne lenker
*
Henrichshütte

**Henrichshütte** var en metallurgisk bedrift (*Hüttenwerk*) som ble grunnlagt i byen Hattingen i provinsen Westfalen i kongeriket Preussen i 1854. Produksjonslokalene er idag et museum.

Bedriften fikk sitt navn av den første direktøren Carl Roth, og var oppkalt etter Henrich zu Stolberg-Wernigerode. Den var en av de mest tradisjonsrike metallurgiske bedrifter i Ruhrområdet og var kjent for sitt rustfrie stål. 

På tross av vekslende eiendomsforhold (fra 1930 til 1963 til Ruhrstahl AG, fra 1963 til 1974 til Rheinstahl, fra 1974 til Thyssen AG, etc.) ble navnet **Henrichshütte** beholdt. I 1987 ble tre smelteovner og et valseverk innstilt, i 1993 ble stålverket innstilt, og i 2003 ble bedriften definitivt nedlagt ved nedleggelsen av smien.
Hommelvik Idrettslag

**Hommelvik Idrettslag** er et idrettslag fra Hommelvik i Malvik kommune i Trøndelag. Klubben ble stiftet 15. september 1924. Per 2020 hadde laget aktiviteter innen fotball, friidrett, håndball og langrenn.

## Fotball
Per 2020 har Hommelvik ILs fotballavdeling 3 kvinnelag med til sammen 54 spillere, og 7 herrelag med til sammen 204 spillere. Bare et av herrelagene er et voksenlag.

A-laget i fotball for menn spiller per 2020 i 5. divisjon. Klubben spilte i 3. divisjon i 2000. Hommelvik IL fotball ble en av de første kvalitetsklubbene i Trøndelag Fotballkrets. Hjemmebanen er Autosentret  Arena Kunstgress, med banene Øya 1 og Sveberg Kunstgress som supplement. 

Inkluderingslaget «Hommelvik guts» ble startet i 2016. Laget vant NFF Trøndelags inkluderingspris for 2019 og Trøndelag fylkeskommunes inkluderingspris for 2022. 

I 2023 ble det opprettet et samarbeid med Malvik IL Fotball. Lag på flere aldersnivå blir slått sammen og får navnet MIL/HIL

## Langrenn
Det er en stor langrennsavdeling i Hommelvik IL. 

Sesongen 2022/2023 skal klubben arrangere Skandinavisk Cup og Norgescup for seniorer. Dette var en del av klubbens 100-års jubileum.

## Kjente utøvere
*Magnus Grendal, friidrett
*Stein Henrik Tuff, skihopp
*Thomas Byberg, skøyter
*Jan Thomas Jenssen, langrenn

## Referanser


## Eksterne lenker
* 
* Hommelvik Fotball
* Hommelvik Håndball
* Hommelvik Ski
Schalker Verein

**Schalker Verein**, egentlig **Schalker Gruben- und Hüttenverein**,  var en metallurgisk bedrift (*Hüttenwerk*) som ble grunnlagt i bydelen Bulmke i provinsen Westfalen i kongeriket Preussen i 1872. Bedriften var oppkalt etter bydelen Schalke hvor den hadde sitt forvaltningssete, og ble grunnlagt av Friedrich Grillo. Bedriften ble nedlagt i 1925.
Lawra Somby

**Lawra Westerfjell Somby** (født 15. februar 1980) er en samisk joiker og poet. Mest kjent er han som én av de to frontfigurene i bandet Adjágas. Han har samarbeidet med bandet Turdus Musicus. Også har han hatt en hovedrolle i stykket Samisk Rebell i den Samiska Teatern.

Lawra Somby har både en sørsamisk og nordsamisk bakgrunn. Hans mor Nanni Mari Westerfjeld kommer fra Namsskogan i Nord-Trøndelag. Hans far Ande Somby er fra Sirma i Tana.

## Referanser
Norges nordligste byer

**Norges nordligste byer** er lister over de nordligste byene og tettstederne i Norge.

## Byer
Norges nordligste steder med bystatus.

## Tettsteder
Nordligste tettsteder uten bystatus:

## Se også
* Verdens sørligste byer
* Verdens nordligste bosetninger
* Verdens nordligste byer
* Verdens nordligste
Verdens sørligste bosetninger

**Verdens sørligste bosetninger**:
* Puerto Toro (Chile, 55° 04' 59" S) 50 innbyggere
* Puerto Williams (Chile, 54° 57' S) 2 700 innbyggere
* Ushuaia (Argentina, 54° 48' S) 60 000 innbyggere 
* Punta Arenas (Chile, 53° 9' S) mer enn  100 000 innbyggere

Det finnes også noen forskningsstasjoner i Antarktis med sivil helårsbosetning:
* Esperanza-stasjonen (ved Hope Bay på Trinityhalvøya, 63° 23′ S) argentinsk forskningsstasjon med omtrent 60 overvintrere
* Villa Las Estrellas (King George Island, 62° 13' S) chilensk bosetning med 80-90 innbyggere på helårsbasis

## Se også
* Verdens nordligste bosetninger
Hermannshütte (Neuwied)

**Hermannshütte** var en metallurgisk bedrift (*Hüttenwerk*) som ble grunnlagt i den sørlige delen av byen Neuwied i provinsen Rhinland i kongeriket Preussen den 27. april 1857 av fyrste Wilhelm Hermann Karl Fürst zu Wied. Bedriften ble nedlagt i 1925.
Visby ringmur

**Visby ringmur** er en bymur rundt den indre delen av Visby på Gotland. Ringmuren første byggetrinn varte fra 1270-årene til 1288, da en sammenhengende 5-6 meter høy mur rundt hele byen sto ferdig. Anlegget var ikke årsak til borgerkrigen på øya mellom byen og bøndene 1286–88, men var et forsvarsverk mot ytre fiender, godkjent av gotlendingene på *alltinget*. Borgerkrigen mellom bøndene og byens hanseatiske og innfødte borgerskap ble utløst av at kong Magnus Ladulås påla bøndene høyere skatter. De forsøkte da å ta kontroll over byen, og det førte til at byen innførte en toll på bøndenes handel. Bøndenes angrep endte med nederlag da kongen grep inn på byens side og ga Visby status som selvstendig by. Deler av den eldste ringmuren sør for *Kvarntornet* ble rasert under kampene. Ringmuren ble i de neste tretti årene forsterkt med bygging av  flere porttårn og et tjuetalls andre tårn. 

Den andre store byggeperioden fant sted i 1350-årene, da ringmuren ble forsterket og påmurt til høyder fra 8 til 11 meter. Den fikk også 22 «sadeltårn» som «rir» tvers over muren. Deler av ringmuren ble rasert da Valdemar Atterdag erobret Visby og Gotland i 1361. Skaden ble snart utbedret, og noen nye tårn ble oppført da Den tyske orden behersket Visby 1389–1408.

Ringmuren har på det meste hatt  29 marktårn og 22 sadeltårn. Idag er 27 av marktårnene bevart. Visby ringmur ble restaurert i årene 1884-1886 under ledelse av arkitekt Emil Victor Langlet. 

Ringmuren har i stor grad bidratt til at Visby ble utnevnt til å stå på UNESCOs verdensarvliste.

## Eksterne lenker

* Om Visby ringmur, fra nettstedet gotlandia.info (svensk)
Hur som helst är han jävligt död

***Hur som helst är han jävligt död*** er en svensk filmkomedie fra 2000 regissert av Kjell Sundvall. Hovedrollene spilles av Peter Haber og Dan Ekborg.

## Handlingen
De to smågale forfatterne Rolf og Gunnar har dratt ut i Stockholms skjærgård for å skrive et teaterstykke, gå i badstu, jakte og koble av. De er to stormannsgale hypokondere som lider av forfølgelsesvanvidd.  En avis har fått nyss om en stor nyhet som angår dem begge, og sender en fotograf for å ta bilder i smug og avlytte samtalene deres. 

Under et badstubad går døren i baklås. Da Rolf og Gunnar til slutt lykkes å komme seg ut, tror de at de ser et rådyr i buskene. Nakne og oppjagede henter de geværene sine og skyter noen skudd. Så går de fram for å inspisere byttet, og oppdager at det ligger en død mann på bakken.
## Rolleliste

## Referanser


## Eksterne lenker
*
Josephine Stautland

**Josephine Dybvik-Stautland** (født 1993) er en norsk fotball- og håndballspiller fra Stord i Vestland.

Stautland gikk fra SST til Avaldsnes før sesongen 2010.

I 2011 ble hun tatt ut til Norges J19-landslag i fotball.

## Referanser
Léo Apotheker

**Léo Apotheker** (født 18. september 1953 i Aachen) er en tysk forretningsmann som fra september 2010 til september 2011 var administrerende direktør for den amerikanske dataprodusenten Hewlett-Packard. Han hadde tidligere samme stilling i den tyske programvareleverandøren SAP, hvor han hadde arbeidet siden 2002 og som administrerende direktør fra 2008.

## Referanser
The Tonight Show

***The Tonight Show*** er et amerikansk talkshow som har gått på NBC siden 1954. Programmet har siden 2014 blitt ledet av Jimmy Fallon og sender fra NBCs studio på Rockefeller Center i New York. Det har tidligere blitt sendt fra både Los Angeles, Chicago og Burbank.

Programmet ble skapt av Steve Allen, Dwight Hemion, William O. Harbach og Sylvester Weaver. Det hadde sin første sending den 27. september 1954, noe som (per 2015) gjør det til verdens lengstlevende talkshow. Programmet sendte under tittelen *Tonight* frem til 1962, da de begynte å sende under nåværende tittel. Programmet er sendt i farger fra 1960 og i 16:9 HDTV fra 2002.

## Programlederhistorikk
* Steve Allen (1954–1957)
* Jack Paar (1957–1962)
* Johnny Carson (1962–1992)
* Jay Leno (1992–2009)
* Conan O'Brien (2009–2010)
* Jay Leno (2010–2014)
* Jimmy Fallon (2014-)

## Referanser


## Eksterne lenker
* 
*
Knut Aarbakke

**Knut Aarbakke** (født 17. august 1967) er seksjonssjef i forhandlingsavdelingen i NITO. Han var mellom 2008 og 2016 leder for Akademikerne, en av fire hovedorganisasjoner på arbeidstakersiden. Han var også leder av Samfunnsviterne fra 2008 til 2015. I 2014 ble han gjenvalgt som Akademikerne-leder for ny toårsperiode.

Aarbakke er opprinnelig fra Bergen og er utdannet cand.polit. med hovedfag i medievitenskap fra Universitetet i Bergen. Han har tidligere arbeidet blant annet ved Høgskolen i Hedmark og Statistisk sentralbyrå.

Han er bosatt i Oslo.

## Referanser
Reisemedisin

**Reisemedisin** berører fagområder som ikke bare er medisinske (tropemedisin, infeksjonsmedisin, indremedisin, arbeidsmedisin, sjøfartsmedisin, villmarksmedisin, immunologi/vaksinasjon, fysiologi, mikrobiologi, parasittologi og epidemiologi), men også zoologi (insekter og flått som kan overføre sykdommer, opphopninger av algetoxiner i næringskjeder), reiseforsikring, reisendes sikkerhet, geografi og meteorologi (beregning av regntider, klimaavhengige sykdomsrisikoer).

Reisemedisin har foreløpig ikke status som eget fag i det norske medisinstudiet. International Society of Travel Medicine arrangerer kongresser om reisemedisin. To internasjonale tidsskrifter er viet til reisemedisin: Journal of Travel Medicine og Travel Medicine and Infectious Disease.

## Reisemedisin i Norge
Ca 275000 nordmenn ferierer utenfor europa hvert år, ifølge Statistisk sentralbyrå. Det finnes ikke noen tall for hvor mange av disse som søker reisemedisinske tjenester før avreise, men i en svensk undersøkelse blant reisende som sto i kø for interkontinetale reiser på Arlanda flyplass i Stockholm var det bare 59% som hadde søkt reisemedisinsk rådgivning/vaksinering. Det er ca 230 leger eller legesentre i Norge som er  autorisert for å vaksinere mot gulfeber, hvilket angir antall leger som i noen grad sysler med reisemedisin.

FIRM (Forum for forebyggende infeksjonsmedisin og reisemedisin) holder annet hvert år en norsk konferanse og er annethvert år medarrangør i NECTM (Northern European Conference on Travel Medicine). FIRM har ca 220 medlemmer.

## Referanser

## Eksterne lenker
* Folkehelseinstituttets reiserådsider 
* Utenlandsreiser og helse artikkel fra SNL
* FIRM, Forum for forebyggende infeksjonsmedisin og reisemedisin
* Det reisemedisinske skrekkabinett.
Hairspray

:*For filmen fra 2007, se: [[Hairspray (2007)]]*
***Hairspray*** er en komedie og filmmusikal fra 1988 skrevet og regissert av John Waters. Handlinga utspiller seg på begynnelsen av 1960-tallet, og handler om Tracy Turnblad, en tenåring som tross sin overvekt blir den nye stjernedanseren på det populære TV-programmet *The Corny Collins Show*.

## Handlingsreferat
I Baltimore, Maryland i år 1962 holder Tracy Turnblad og hennes beste venninne, Penny Pingleton audition for The Corny Collins Show - et populært danse-show på TV i Baltimore. Penny er svært nervøs og har problemer med svarene hennes. Men en annen jente, Nadine Carver, blir tatt med på showet. I tillegg får Tracy muligheten til å begynne som danser, og blir snart en gjenganger på showet. Dette opprører showets mest populære deltaker, Amber Von Tussle. Hennes rike foreldre, Velma og Franklin Von Tussle, eier Tilted Acres-fornøyelsespark og har forbudt afroamerikanere å dra dit. Tracy stjeler også Ambers kjæreste, Link Larkin, og konkurrerer mot Amber om tittelen Miss Auto Show 1963.

Tracy får muligheten til å begynne som modell for klesbutikken Hefty Hideaway, og blir inspirert til å forandre sitt store hår til stiler som var mer populære på 1960-tallet. På skolen ser en lærer merke til den endrede stilen, og sender henne til rektors kontor. Tracy blir deretter sendt til en annen klasse for spesialundervisning, hvor hun møter flere studenter som har havnet der for å holde dem tilbake akademisk. Studentene introduserer Tracy for Motormouth Maybelle, en platebutikk-eier og programleder for den månedlige The Corny Collins Show.

Penny begynner et forhold til Seaweed, sønnen til eieren av Motormouth Maybelle. Dette forferder foreldrene til Penny, Prudence og Paddy, som sperrer datteren deres inne på soverommet hennes, og forsøker å få henne til å gå sammen med hvite gutter isteden. Tracy benytter hennes nyvunne berømmelse for å kjempe mot rase-integrasjon ved hjelp av Motormouth Maybelle. Men Von Tussle-familien blir mer standhaftige i deres motstand mot rase-integrasjon. De planlegger å sabotere Miss Auto Show 1963 med en bombe gjemt i en parykk.

## Rolleliste
* Ricki Lake som Tracy Turnblad
* Divine som Edna Turnblad / Arvin Hodgepile
* Debbie Harry som Velma Von Tussle
* Sonny Bono som Franklin Von Tussle
* Jerry Stiller som Wilbur Turnblad
* Leslie Ann Powers som Penny Pingleton
* Colleen Fitzpatrick som Amber Von Tussle
* Michael St. Gerard som Link Larkin
* Clayton Prince som Seaweed J. Stubbs
* Ruth Brown som Maybelle Motormouth
* Shawn Thompson som Corny Collins
* Mink Stole som Tammy
* Joann Havrilla som Prudence Pingleton
* Alan J. Wendl som Mr. Pinky

## Referanser


## Eksterne lenker
*
Xigong

**Xigong** (kinesisk: 西工区; pinyin: *Xīgōng Qū*) ble et bydistrikt i byprefekturet Luoyang i provinsen Henan i Folkerepublikken Kina.

Det har et areal på 56 km² og talte ca. 340.000 innbyggere i 2003. 

## Eksterne lenker
* Lokalregjeringens hjemmesider
Loppesirkus

**Loppesirkus** er en tradisjonell markedsforlystelse der bittesmå lopper opptrer som om de var dresserte. Forestillinga foregår på et bord eller en miniatyrscene utformet som en liten sirkusmanesje. Der kan loppene trekke små vogner, gå på line, drive karuseller, kaste eller balanse kuler og utføre andre enkle oppgaver med publikum stående eller sittende tett inntil, eventuelt utstyrt med forstørrelsesglass. Loppesirkus var tivolimoro på 1800- og 1900-tallet  fram til 1960-åra. Det er i dag svært få igjen. Enkelte tryllekunstnere og klovner opptrer med varianter uten ekte lopper; isteden bruker de mekaniske, magnetiske og elektriske innretninger som gir inntrykk av at det er levende lopper som utfører kunstene.

## Historikk

## Se også
* Sideshow

## Eksterne lenker
* 

* ''Willy og Else Torps Loppe Cirkus i Tivoli''
400 (tall)

**400** (*fire hundre*) er det naturlige tallet som kommer etter 399 og kommer før 401. 400 er et partall.

Det er 17 primtall på 400-tallet:
 401, 409, 419, 421, 431, 433, 439, 443, 449, 457, 461, 463, 467, 479, 487, 491, 499

Det er ingen fibonaccitall på 400-tallet.

## Referanser
Kurv frå Valdres

**Kurv frå Valdres** er en  spekepølse som er laget i samsvar med tradisjonelle oppskrifter i Valdres, og som har en beskyttet geografisk opprinnelsesmerking. Kurven (pølsa) er laget av kjøtt fra storfe, småfe og vilt. Den tørkes naturlig og har mørk tørr ytterkant og en mykere rødfarget kjerne. Den er søt i smaken. Konsistensen kan være grov eller fin, men er vanligvis noe varierende.

## Eksterne lenker
* KSL Matmerk: Kurv – ein verna matskatt frå Valdres
Laocheng

**Laocheng** (kinesisk: 老城区; pinyin: *Lǎochéng Qū*) er et bydistrikt i byprefekturet Luoyang i provinsen Henan i Folkerepublikken Kina.

Det har et areal på 57 km² og teller ca. 130.000 innbyggere (2003).
Prez

**Prez** er en tegneserie av Joe Simon og Jerry Grandenetti, som ble utgitt i 1973. Serien ble utgitt av DC Comics, og det utkom fire nummer før heftet ble nedlagt. Hovedpersonen er Prez Rickard, en tenåring som blir valgt til USAs president. Prez har hatt sporadiske opptredener i DCs tegneserieutgivelser i ettertid, blant annet i et nummer av *[[Supergirl]]*, i Neil Gaimans *[[The Sandman]]* og i spesialheftet *Prez: Smells Like Teen President* av Ed Brubaker og Eric Shanower.

## Handling
Etter at en forandring ble vedtatt i den amerikanske grunnloven, i 1971, ble stemmealderen ved valg endret over hele landet til 18 år. Dette tillater også at tenåringer kan stille til valg, og sitte i, forskjellige offentlige verv. Tenåringen Prez Rickard, fra Steadfast, blir forsøkt brukt av en lyssky forretningsmann Boss Smiley. Han rekrutterer Prez til å stille til valg for USAs senat, i den tro at Smilet enkelt kan manipulere tenåringen. Imidlertid, inspirert etter å ha møtt en ung amerikansk-indianer kalt Eagle Free, aksjonerer Prez på hans egne premisser - og blir i stedet valgt til USAs neste president.

Han velger deretter sin egen mor til å være USAs visepresident, og utnevner Eagle Free som ny direktør for FBI. Som president må Prez blant annet slåss mot en bein-løs vampyr og hans varulv-håndlanger, en ekstremt høyreorientert milits ledet av tipp-tipp-tipp-tipp-tipp-oldebarnet til George Washington, flere ondskapsfulle sjakk-spillere og Boss Smiley. Men Prez blir blant annet angrepet for sin holdning til våpenkontroll, og må blant annet overleve et attentat-forsøk.
Ted Taylor

**Ted Brewster Taylor** (født 11. juli 1925 i Mexico by, Mexico, død 28. oktober 2004) var en meksikansk-født amerikansk teoretisk fysiker og fremtredende designer av kjernefysiske våpen. Senere i livet ble han en talsmann for kjernefysisk nedrustning.

Fra 1943 til 1946 var Taylor i aktiv tjeneste i United States Navy. Han ble uteksaminert med en bachelorgrad fra California Institute of Technology, før han begynte ved University of California, Berkeley. Taylor mottok en doktorgrad i teoretisk fysikk fra Cornell University i 1954. Fra 1948 til 1956 jobbet Taylor ved Los Alamos National Laboratory. I 1956 begynte han ved General Atomics, der han ledet prosjektet Orion, sammen med sin gode venn Lew Allen. Taylor var også involvert i design av små kjernefysiske reaktorer som skulle produsere radioaktive isotoper til medisinsk bruk.

Taylor arbeidet også for Defense Atomic Support Agency som var involvert i å kontrollere USAs lager av atomvåpen. I 1966 begynte han som konsulent for USA Atomic Energy Commission og var involvert i International Atomic Energy Agency i forbindelse med kjernefysisk ikke-spredning. Han var gjesteprofessor ved University of California, Santa Cruz og Princeton University. Han studerte fornybar energi og energiøkonomisering. I 1984 ble Taylor omtalt i serien The Voyage of the Mimi, der skuespiller Ben Affleck hadde en mindre rolle. Taylor døde den 28. oktober 2004 av koronarsykdom.

## Referanser


## Eksterne lenker
* Annotated Bibliography for Ted Taylor from the Alsos Digital Library for Nuclear Issues
Mark Hatfield

**Mark Hatfield** (født 12. juli 1922 i Oregon, død 7. august 2011) var en amerikansk politiker og pedagog fra delstaten Oregon.

Den 10. juni 1940, da han var 17 år gammel, var Hatfield involvert i en trafikkulykke der han drepte en kvinne sør for Salem da hun krysset gaten. Hatfield ble ikke holdt strafferettslig ansvarlig for ulykken, men han ble funnet sivilrettslig ansvarlig overfor den døde kvinnens familie.

Hatfield tok en bachelorgrad ved Willamette University før han tjenestegjorde i den amerikanske marinen i Stillehavet under andre verdenskrig der han deltok under kampene i Iwo Jima og Okinawa.

Etter krigen ble Hatfield immatrikulert ved Stanford University der han mottok en mastergrad i statsvitenskap i 1948, før han returnerte til Oregon og Willamette University der han begynte som professor. Hatfield satt i Oregon lovgivende forsamling samtidig som han underviste ved universitetet. I 1958 ble han utnevnt til den 29. guvernøren for delstaten Oregon. Han satt i to perioder som guvernør før han ble valgt inn til USAs senat, der han satt i nesten 30 år.

I 1968 ble Hatfield ansett som en kandidat til å bli Richard Nixons visepresidentkandidat fra det republikanske partiet. Senator Hatfield pensjonerte seg i 1996 etter mer enn 46 års politisk tjeneste, etter å ha vunnet alle de elleve politiske kampanjer han gikk inn i. I hans politiske periode mottok Hatfield milliarder av dollar i form av føderale bevilgninger for diverse veldedige prosjekter i hjemstaten Oregon. Hatfield døde på et pleiehjem i Portland 7. august 2011, 89 år gammel, etter lang tids sykdom.

## Referanser


## Eksterne lenker
* 
* 
*  Hatfield tribute page from Willamette University
*  Hatfield biography  from the Oregon State Archives
*  Hatfield voting record from the *[[Washington Post]]*